Han stiler efter at komme på landsholdet for fodboldspillere med udviklingshandicap

80 fodboldspillere med udfordringer af alle mulige slags er i denne weekend samlet i Brønderslev. De har forskellige diagnoser og spænder aldersmæssigt fra 16-60 år. Fælles for dem er, at de er vilde med fodbold, og alle vil gerne udtages til landsholdet for parafodbold. Samlingen er blot en ud af tre i år, så intet er afgjort, men som Philip Mikkelsen siger: -	Det gælder om at vise sig frem og gøre sit bedste. Han har Tuberøs Sclerose og epilepsi, og i 2021 fik han en hjerneblødning, der lammede hans venstre ben og arm. Det satte fodbolden på pause, men efter måneders hård genoptræning er han igen klar til at løbe på banen eller rettere gå på banen. Men han er med, og det viser hvilken bredde, der er på mix D-holdet, som Philip spiller på. -	Fodbolden betyder rigtig meget for mig. Og jeg drømmer om at komme til at løbe igen. Og jeg tror på det, siger Philip, der er ukuelig optimist. Se hvordan det gik til landsholdssamlingen herunder